קרואלה (סרט)

קרואלה (באנגלית: Cruella) הוא סרט דרמה אמריקאי מסוגת פנטזיית-פשע המבוים על ידי הבמאי קרייג גילספי עם תסריט מאת דנה פוקס וטוני מקנמרה, שנכתב על בסיס רעיונותיהם של התסריטאים אלין ברוש מקנה, קלי מרסל וסטיב זיזיס. גלן קלוז, שגילמה את דמותה של קרואלה דה ויל בעיבוד הלייב-אקשן ובהמשכו, משמשת במפיקה בפועל. הסרט מגולל את קורותיה של הנבלית קרואלה דה ויל, בגילומה של אמה סטון, וחושף את האירועים שקדמו לאירועי הסרט האנימציה משנת 1961, "על כלבים וגנבים". הסרט עלה לאקרנים בבתי הקולנוע בארצות הברית, ובמקביל הופץ גם בשירות הזרמת המדיה "דיסני+", ב-28 במאי 2021. בישראל, הסרט עלה לאקרנים ב-3 ביוני 2021. הסרט זכה בפרס אוסקר לעיצוב התלבושות הטוב ביותר. עלילת הסרט נפתחת בלידתה של אסטלה, שנולדה עם שיער חצי-שחור-חצי-לבן שהפך אותה לחריגה, ובאמה, קתרין, שמעודדת את הפוטנציאל היצירתי שלה. בשל אופייה המרדני של אסטלה, אמה מוציאה אותה מבית הספר במטרה לעבור להתגורר בלונדון. לפני הגיען ללונדון, אסטלה ואמה נוסעות אל נשף שנערך על ידי הברונית פון הלמן, שם אמה של אסטלה מורה לה להישאר במכונית. למרות האזהרה של אמה, אסטלה נכנסת לנשף ונתקלת בדלמטים האכזריים של הברונית. כשהיא פורצת החוצה, אסטלה עדה לשיחתן של אמה והברונית ולדחיפתה של האם מן הצוק אל מותה על ידי הדלמטים. מתוך אמונה שהיא האשמה במות אמה, אסטלה נמלטת ללונדון ומאבדת את השרשרת שקיבלה מאמה. בריג'נטס פארק אסטלה נמצאת על ידי שני אחים בשם ג'ספר והוראס וכלבם שתום-העין, וינק, שמזמינים אותה בחוסר רצון להתגורר איתם. במטרה להשתלב, אסטלה צובעת את שיערה. עשור לאחר מכן, אסטלה, ג'ספר והוראס עוסקים בגניבה וכייסות, ואסטלה ממשיכה לייצר עיצובי אופנה. לרגל יום הולדתה, ג'ספר והוראס משיגים לה משרה כמנקה בחנות האופנה "ליברטי". בשעת לילה מאוחרת, לאחר שנאלצה לנקות את משרדו של מעסיקה כעונש, אסטלה "מתקנת" את אחת התצוגות בחלון הראווה, שנצפית על ידי הברונית בבוקר שלאחריו. הברונית מתרשמת והיא שוכרת את אסטלה לעבודה בצוות עילית מעצבי הבגדים שלה. על מנת להרחיב את היצירתיות שלה, אסטלה מתיידדת גם עם בעליה של חנות בגדי וינטג' בשם ארטי, שמתפעל מהטעם שלה באופנה. עד מהרה, אסטלה עולה בדרגות ומשמשת כמפקחת לענייניה של הברונית, אך כשהיא מגלה שהברונית מחזיקה בשרשרת של אמה, (שמתברר שנגנבה מהברונית בידי האם) אסטלה מבקשת מג'ספר והוראס לעזור לה לגנוב את השרשרת. אסטלה, שחזרה לצבע שיערה הטבעי ומאמצת את השם "קרואלה", מתפרצת לנשף שהברונית עורכת בזמן שג'ספר והוראס מנסים לגנוב את השרשרת. אסטלה מגלה שהשרשרת נמצאת על צווארה של הברונית, וג'ספר משחרר חולדות במטרה להסיח את דעתם של משתתפי הנשף. כשהברונית משתמשת במשרוקית כלבים על מנת לפקד על הדלמטים שלה, אסטלה מבינה שהיא השתמשה באותה משרוקית על מנת לפקוד על כלביה להרוג את אמה. בסופו של דבר, אחד הדלמטים בולע את השרשרת ואסטלה, ג'ספר והוראס בורחים במכונית פנתר דה ויל שגנבו. כעת, עם מניע ראוי לנקמה, אסטלה חוטפת את הדלמטים של הברונית כדי להשיג את השרשרת (שבבטנו של אחד מהם) וממשיכה להתגרות בה בכך שהיא מופיעה במסיבות התקשורתיות שלה בתלבושות מסוגננות ונעזרת בחברת ילדותה, אניטה דרלינג, שמשתמשת בקשריה העיתונאיים על מנת להפיץ את שמה. "קרואלה" מתחילה להתייחס לג'ספר והוראס ברודנות, בריונות וחוסר כבוד אך השניים ממשיכים לסייע לה. הברונית, שכועסת יותר ויותר על קרואלה, מפטרת את עורך דינה, רוג'ר, ששב לעבודתו כפסנתרן. התוכניות של אסטלה נהיות יותר נועזות באמצעות שכירת ארטי שייצור יותר תלבושות ויעלה איתה מופע בריג'נטס פארק. הברונית, שמבינה שקרואלה היא אסטלה, מוצאת את מקום מחבואה ולוכדת את ג'ספר והוראס. אסטלה נקשרת לכיסא בזמן שהברונית מעלה את המקום באש עד ליסוד, ובמקביל, ג'ספר והוראס נעצרים ומופללים ברציחתה. עם זאת, אסטלה מחולצת על ידי ג'ון, משרתה של הברונית, שהצליח להשיג את השרשרת המכילה מפתח לתיבה המכילה את מסמכי הלידה של אסטלה. אסטלה מגלה שהיא למעשה בתה של הברונית. מתוך גאוותה, התאכזבה הברונית מהיריונה וביקשה להיפטר מאסטלה; בעלה נפטר מצער מתוך אמונה שהתינוקת (אסטלה) נפטרה. עם זאת, ג'ון העביר את התינוקת לקתרין, שגידלה אותה בסתר. מתוך כעס על ששיקרה לה, אסטלה משלימה עם האמת בכך שהיא מכריזה על כוונתה לנקום בקתרין בכך שהיא תביס את הברונית ולבסוף מאמצת את השם "קרואלה". קרואלה מבריחה את ג'ספר והוראס מהכלא ומספרת להם שהיא בתה של הברונית והיא מגייסת גם את ארטי לתוכנית סופית אחת. החבורה משטה באורחותיה של הברונית, שלובשות פאות הדומות לשיערה של קרואלה, ומתפרצים לנשף הצדקה שלה, שם קרואלה מאמצת את זהותה של אסטלה בפעם האחרונה. הברונית יוצאת לקראת קרואלה, שמגלה לה שהיא יודעת על היותה בתה. ג'ון, ארטי, ג'ספר והוראס מורים למשתתפי הנשף לצאת החוצה אל המרפסת, שם הם עדים לדחיפתה של אסטלה מעבר לצוק אל מותה על ידי הברונית. המשטרה, שהגיעה בזכות קרואלה, עוצרת את הברונית באשמת הריגתה של אסטלה. עם נפילתה מהצוק, קרואלה משתמשת במצנח וחוזרת לנשף בזמן להיות עדה למעצרה של הברונית. לאחר שאימצה את שמה המלא כקרואלה דה ויל, היא רוכשת את אחוזת הלמן, משנה את שמו ל"אחוזת הגיהנום". בסצנה באמצע כתוביות הסיום, נחשף כי קרואלה העניקה כמתנה שני גורי דלמטים בשם פונגו ופרדיטה לרוג'ר ואניטה, בהתאמה. כשהוא עוד מתפעל משמה, רוג'ר מתיישב לצד הפסנתר שלו ומתחיל להלחין את השיר "Cruella de Vil" כמחווה עבורה. אמה סטון – אסטלה "קרואלה" דה ויל, מעצבת אופנה בתחילת דרכה, שהאובססיה שלה לפרוות דלמטיים מקנה לה שם כאישה חסרת רחמים. טיפר זייפרט-קליבלנד – אסטלה דה ויל בצעירותה. אמה תומפסון – הברונית פון הלמן, אגדת אופנה ומנהלת בית האופנה בה אסטלה עובדת, שבהמשך מתגלה כאמה הביולוגית, שממלאת תפקיד מרכזי בהפיכתה של אסטלה לקרואלה. פול וולטר האוזר – הוראס בדון, גנב שגדל עם אסטלה לאחר מותה של אמה המאמצת, ואחיו של ג'ספר. ג'וזף מקדונלד – הוראס בצעירותו. ג'ואל פריי – ג'ספר בדון, גנב שגדל עם אסטלה לאחר מותה של אמה המאמצת, ואחיו של הוראס. זיגי גרדנר – ג'ספר, בצעירותו. אמילי ביצ'ם – קתרין, אמה המאמצת של אסטלה, שעבדה ככובסת בביתה של הברונית. קירבי האוול-בפטיסט – אניטה "טאטלטייל" דרלינג, חברת ילדותה של אסטלה, העובדת כעת כעיתונאית בטור רכילות. פלוריסה קמרה – אניטה, בצעירותה. ג'ון מקרי – ארטי, בעל חנות בגדי וינטג', המתיידד עם קרואלה ומסייע לה לעלות לגדולה. דמותו של ארטי הוא הדמות ההומוסקסואלית המקורית הראשונה בסרט לייב אקשן של דיסני שנמצאת מחוץ לארון. מארק סטרונג – ג'ון, משרתה ויד ימינה של הברונית, יש לו אג'נדה משלו. קייוון נובאק – רוג'ר, עורך דינה של הברונית, שהופך לפזמונאי לאחר פיטוריו. ג'יימי דמטריו – ג'רלד, מעסיקה הנבזי של אסטלה בבית האופנה "ליברטי". אנדרו לונג – ג'פרי, יד ימינה של הברונית. בשנת 2011, הוכרז על הפקת סרט לייב אקשן בכיכובה של הנבלית המפורסמת קרואלה דה ויל. במקביל, הוכרז שאנדרו גאן יפיק את הסרט, ושהתסריטאית קלי מרסל תשכתב מחדש את התסריט שנכתב במקור על ידי הסופרת והתסריטאית אלין ברוש מק'נה. ב-6 בינואר 2016 השחקנית אמה סטון לוהקה לדמותה של קרואלה דה ויל. באוגוסט 2016, התסריטאי ג'אז בטרוורת' נשכר לשכתב את הטיוטה הקודמת של הסרט. בנובמבר 2016, דווח שאולפני דיסני שכרו את הבמאי אלכס טימברס למלאכת בימוי הסרט, שיופק על ידי המהפיק מארק פלאט. עם זאת, בדצמבר 2018, נחשף כי טימברס עזב את ההפקה עקב בעיות בלוח הזמנים שלו ובמקומו נשכר הבמאי קרייג גילספי למלאכת בימוי הסרט. בנוסף, נודע שגלן קלוז, שגילמה את דמותה של קרואלה דה ויל בעיבודי הלייב אקשן לסרט האנימציה, "101 כלבים וגנבים" והמשכו משנת 2000, משמשת כמפיקה בפועל של הסרט. במאי 2019, השחקנית אמה תומפסון לוהקה לצוות השחקנים של הסרט. ביולי ובאוגוסט 2019, פול וולטר האוזר וג'ואל פריי לוהקו לדמויותיהם של הוראס וג'ספר, צמד גנבים נכלוליים שהופכים לעוזריה הנאמנים של קרואלה. בספטמבר 2019, דווח על ליהוקם של מארק סטרונג, אמילי ביצ'ם וקירבי האוול-בפטיסה. במהלך כנס ה-D23 Expo שהתקיים ב-24 באוגוסט 2019, נודע כי צילומי הסרט כבר החלו ונחשפה תמונה ראשונה של אמה סטון בדמותה של קרואלה דה ויל. צילומי הסרט תמו בנובמבר 2019. ערך מורחב – Cruella (Original Motion Picture Soundtrack) ב-31 במרץ 2021, הוכרז כי המלחין ניקולס בריטל נשכר להלחנת פסקול הסרט. האלבום הרשמי הופץ ב-21 במאי 2021 על ידי חברת "וולט דיסני רקורדס". באותו יום יצא אלבום פסקול נפרד לסרט. בשני האלבומים מופיע השיר "Call Me Cruella", שיר מקורי שבוצע על ידי פלורנס אנד דה משין, שיושמע במהלך כתוביות הסיום של הסרט. אלבום הפסקול כולל גם שירים, כמו "Feeling Good" של נינה סימון, "Bloody Well Right" של להקת סופרטרמפ, "Stone Cold Crazy" של להקת קווין, "One Way or Another" של להקת בלונדי, "Five to One" של להקת הדלתות, השיר "Livin' Thing" של להקת Electric Light Orchestra, והשיר "Should I Stay or Should I Go" של להקת הקלאש. במקור, הסרט התעתד לצאת לאקרנים ב-23 בדצמבר 2020, תחת הפקתם והפצתם של אולפני וולט דיסני. עם זאת, במהלך כנס ה-D23 Expo של אולפני דיסני, נודע כי עליית הסרט לאקרנים נדחתה ל-28 במאי 2021. הסרט קיבל דירוג PG-13 מטעם עמותת הקולנוע, "על אלימות ואלמנטים תמטיים", מה שהפך אותו לסרט השני המהווה עיבוד מחודש / ספין-אוף לסרט אנימציה של דיסני שמקבל את הדירוג אחרי "מולאן". במרץ 2021, הוכרז כי הסרט יופץ במקביל בשירות הזרמת המדיה "דיסני+" באמצעות תשלום לקבלת גישה. הכרטיסים להקרנות בבתי הקולנוע הוצעו למכירה ב-14 במאי 2021, והוכרז כי הסרט יוקרן גם בפורמט דולבי סינמה באזורים נבחרים. הסרט הוקרן לראשונה עבור המבקרים באותו יום. בישראל, הסרט עלה לאקרנים ב-3 ביוני 2021. רומן פריקוול שכותרתו Cruella: Hello, Cruel Heart (בתרגום חופשי לעברית: קרואלה: שלום, לב אכזר) ראה אור בהוצאת דיסני ברחבי העולם ב-6 באפריל 2021. רומן הפריקוול נכתב על ידי מורין ג'ונסון, והוא מתרחש לפני אירועי הסרט, בשנת 1967. הרומן מגולל את קורותיה של אסטלה בת השש עשרה ואת מפגשה עם מגדה וריצ'רד מורסבי-פלום, שני אחים אמידים שמכניסים אותה לעולם העשירים והמפורסמים. 13 באפריל 2021, הוצא לאור נובלזציה של עלילת הסרט מאת אליזבת רודניק בהוצאת דיסני. באותו יום יצא לאור גם ספר שמכיל בתוכו את הסקיצות של קרואלה. ב-17 באוגוסט 2021, יצא לאור בהפצת ההוצאה "Viz Media" עיבוד מאנגה לעלילת הסרט מאת האצ'י אישי, שכותרתו Cruella: Black, White and Red (בתרגום חופשי לעברית: קרואלה: שחור, לבן ואדום). במאי 2021, גם סטון וגם תומפסון הצהירו שהן מעוניינות להפיק סרט המשך, שייקח השראה מ"הסנדק חלק שני", וישמש גם כפריקוול נוסף שיתרחש אחר מאורעות הסרט וגם כהמשך לעיבוד הקולנועי משנת 1996. ב-4 ביוני 2021, הודיעו אולפני דיסני כי סרט המשך נמצא רשמית בתהליכי פיתוח ראשוניים, וכי גילספי ומקנמרה עתידים לשוב לבימוי וכתיבת הסרט, בהתאמה. מדיה וקבצים בנושא קרואלה בוויקישיתוף אתר האינטרנט הרשמי של קרואלה (בעברית) קרואלה, ברשת החברתית אקס (טוויטר) קרואלה, ברשת החברתית אינסטגרם "קרואלה", במסד הנתונים הקולנועיים IMDb (באנגלית) "קרואלה", באתר AllMovie (באנגלית) "קרואלה", באתר Rotten Tomatoes (באנגלית) "קרואלה", באתר Box Office Mojo (באנגלית) "קרואלה", באתר Metacritic (באנגלית) "קרואלה", באתר אידיבי "קרואלה", באתר דיסני+ סרטים (באנגלית) "קרואלה", במסד הנתונים הקולנועיים KinoPoisk (ברוסית) ביקורות אורון שמיר, "קרואלה" עושה 101 משגים דרמטיים בניסיונו להציג מרשעת באור חיובי, באתר הארץ, 3 ביוני 2021 "Cruella". Writers Guild of America West. January 25, 2021. Retrieved February 9, 2021. Kit, Borys (January 6, 2016). "Emma Stone in Talks to Play Cruella de Vil for Disney (Exclusive)". The Hollywood Reporter. Retrieved January 7, 2016. Fleming Jr, Mike (April 13, 2016). "Sets 'Pete's Dragon' Helmer David Lowery For New Live-Action Peter Pan Film". Deadline Hollywood. Retrieved April 14, 2016. Peterpaul, Robert (May 3, 2021). "Disney Reveals Cruella's Origin In New Video". Screen Rant. Retrieved May 13, 2021. Kit, Borys (November 17, 2011). "Disney Preps Live-Action Cruella de Vil Film (Exclusive)". The Hollywood Reporter. Retrieved October 2, 2013. Highfill, Samantha (October 1, 2013). "Disney is making a live-action Cruella de Vil movie". Entertainment Weekly. Retrieved October 1, 2013. Lyons, Josh (August 1, 2016). ""Spectre" Scribe Jez Butterworth Tapped To Rewrite Emma Stone-Starring "Cruella" For Disney (EXCLUSIVE)". The Tracking Board. Retrieved September 22, 2016. Kit, Borys (December 14, 2016). "Disney's Live-Action 'Cruella' Finds Director". The Hollywood Reporter. Retrieved December 15, 2016. Jr, Mike Fleming (December 4, 2018). "Craig Gillespie In Talks To Direct Emma Stone In 'Cruella'". Deadline. Retrieved December 5, 2018. "Emma Thompson in Talks to Join Emma Stone in Disney's 'Cruella' (EXCLUSIVE)". variety.com. May 14, 2019. Retrieved August 1, 2019. "'Richard Jewell' Star Paul Walter Hauser Joins Disney's Live-Action 'Cruella'". variety.com. July 29, 2019. Retrieved August 1, 2019. "Disney’s ‘Cruella’ Casts Joel Fry as Jasper (EXCLUSIVE)". variety.com. August 7, 2019.. Earle, Toby (September 11, 2019). "Ooooh Mark Strong says he starts work with Emma Thompson & Emma Stone on #Cruella this Friday (via @BBC6Music)". Twitter. Retrieved September 11, 2019. ‘Cruella’: Cannes Best Actress Winner Emily Beecham Joins Disney Live-Action Prequel With Emma Stone Kroll, Justin (September 24, 2019). "'Cruella' Adds 'Killing Eve's' Kirby Howell-Baptiste Opposite Emma Stone (EXCLUSIVE)". Variety. Retrieved September 24, 2019. ‘Cruella’ is next, and here’s your first look! Stacey, Nadia (November 26, 2019). "That's it folks. What an experience. I think it's going to take a while to come down. Thank you to my amazing team for working so so hard and for always having such fun. My crowd team, oh my goodness, Julia Vernon is a total genius and I was so spoilt with the talent in the room. Wait till you see the looks! It's been the biggest challenge. So fast paced and totally mad at times but I'm so proud of what we've done. Now to rest! #makeup #design #hair #designer #cruella #cruelladevil #emmastone #disney #teamworkmakesthedreamwork Thank you to the super talented @soleiljacksonillustration for my bags!". Instagram. Retrieved November 26, 2019. "Nicholas Britell Scoring Craig Gillespie's 'Cruella'". Film Music Reporter. March 31, 2021. Retrieved April 2, 2021. "Disney's 'Cruella' to Feature Original Song 'Call me Cruella' by Florence + The Machine". Film Music Reporter. May 10, 2021. Retrieved May 10, 2021. "This soundtrack is going to be quite fabulous, darling. The soundtrack to #Cruella is coming Friday, May 21". Twitter. May 10, 2021. Retrieved May 10, 2021. Emma Stone's "Punk" Cruella de Vil Gets a Release Date, is Still Happening Amy Adams ‘Woman In The Window’ Will Now Open In Early Summer, ‘Cruella’ Moves To 2021 Libbey, Dirk (March 17, 2021). "Why Disney's Cruella With Emma Stone Will Be PG-13". CinemaBlend. Retrieved March 17, 2021. D'Alessando, Anthony (March 23, 2021). "Disney Shifts 'Black Widow' & 'Cruella' To Day & Date Release In Theaters And Disney+, Jarring Summer Box Office". Deadline Hollywood. Archived from the original on March 23, 2021. Retrieved March 23, 2021. JoshWilding | 5/14/2021 Filed Under: "Disney", CRUELLA: Tickets Are Now On Sale For The Emma Stone-Led Movie; Check Out A New TV Spot, Clips, And More, Comic Book Movie, ‏2021-05-14 El Capitan Theatre presents Disney’s "Cruella" starting May 28 First 'Cruella' Social Reactions Call It Spectacular Fun, One of Disney's Best Live-Action Remakes, Collider, ‏2021-05-14 קרואלה (2021). באתר אידיבי. "'Cruella' Prequel Novel 'Hello Cruel Heart' Debuting in 2021". Hollywood Reporter. November 13, 2021. Retrieved May 13, 2021. "Cruella Live Action Novelization". Disney Books. April 13, 2021. Retrieved May 13, 2021. "Cruella's Sketchbook". Disney Books. April 13, 2021. Retrieved May 13, 2021. "Disney Cruella The Manga: Black, White and Red". Simon & Schuster. May 13, 2021. Retrieved May 13, 2021. "Emma Stone and Emma Thompson are in for a Godfather II style Cruella sequel". Rotten Tomatoes. Retrieved May 30, 2021. D'Alessandro, Anthony (June 5, 2021). "'Cruella' Sequel In Early Development; Director Craig Gillespie & Writer Tony McNamara Expected To Return". Deadline. Retrieved June 5, 2021. אלון פרוכטר, לאור ההצלחה: "קרואלה" תזכה לסרט המשך, באתר כאן – תאגיד השידור הישראלי, ‏6 ביוני 2021